Krista Guloien

Krista Guloien (s. 20. maaliskuuta 1980 New Westminster, Brittiläinen Kolumbia) on kanadalainen soutaja ja olympiamitalisti. Hän sai hopeaa naisten kahdeksikossa vuoden 2012 kesäolympialaisissa Lontoossa ja sijoittui kahdeksanneksi pariaironelikossa vuoden 2008 kesäolympialaisissa Pekingissä.
 
Guloien on osallistunut myös soudun maailmanmestaruuskilpailuihin ja saanut siellä hopeamitalit kahdeksikossa vuosina 2010 ja 2011. Hän sai vuonna 2004 kandidaatin arvon Simon Fraser -yliopistosta, jossa hän opiskeli kriminologiaa.

Lähteet 

Kanadalaiset soutajat
Kanadalaiset olympiamitalistit
Vuonna 1980 syntyneet
Elävät henkilöt